ai4bharat/Pralekha huggingface dataset:
വിദ്യാഭ്യാസ മന്ത്രാലയം
സ്കൂളുകളിലെ പിഎം പോഷണ് കേന്ദ്രാവിഷ്കൃത ദേശീയ പദ്ധതി അഞ്ച് വര്ഷത്തേക്ക് കൂടി തുടരുന്നതിനായി പരിഷ്കരിക്കുകയും നവീകരിക്കുകയും ചെയ്യുന്നതിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ഗവണ്മെന്റില് നിന്ന് 54,061.73 കോടി രൂപയും സംസ്ഥാന ഗവണ്മെന്റുകളില് നിന്നും കേന്ദ്രഭരണ പ്രദേശങ്ങളില് നിന്നും 31,733.17 കോടി രൂപയുമാണ് ചെലവഴിക്കുക.
11.20 ലക്ഷം സ്കൂളുകളില് പഠിക്കുന്ന 11.80 കോടി കുട്ടികള്ക്ക് ഇതിന്റെ ഗുണം ലഭിക്കും
2021-22 മുതല് 2025-26 വരെയുള്ള അഞ്ച് വര്ഷത്തേക്ക് സ്കൂളുകളില് പിഎം പോഷണ് ദേശീയ പദ്ധതി തുടരുന്നതിന് പ്രധാനമന്ത്രിയുടെ അദ്ധ്യക്ഷതയിലുള്ള സാമ്പത്തികകാര്യങ്ങള്ക്കുള്ള മന്ത്രിസഭാ സമിതി  യുടെ അംഗീകാരം. കേന്ദ്ര ഗവണ്മെന്റില് നിന്ന് 54061.73 കോടിയും സംസ്ഥാന ഗവണ്മെന്റുകളില് നിന്നും കേന്ദ്രഭരണ പ്രദേശങ്ങളില് നിന്നും 31,733.17 കോടി രൂപയുമാണ് ഇതിനു ചെലവഴിക്കുക. ഭക്ഷ്യധാന്യങ്ങള്ക്ക് ഏകദേശം 45,000 കോടി രൂപയുടെ അധിക ചിലവും കേന്ദ്ര ഗവണ്മെന്റ് വഹിക്കും. അതിനാല്, മൊത്തം പദ്ധതിച്ചെലവ് 1,30,794.90 കോടി രൂപ വരും.
2021-22 മുതല് 2025-26 വരെ ഗവണ്മെന്റ്, ഗവണ്മെന്റ് എയ്ഡഡ് സ്കൂളുകളില് ഒരുനേരം പാചകം ചെയ്ത ഭക്ഷണം നല്കുന്ന പിഎം പോഷണ് പദ്ധതിക്കാണ് ഇന്ന് സിസിഇഎ അനുമതി നല്കിയത്. ഗവണ്മെന്റ്, എയ്ഡഡ് സ്കൂളുകളിലെ ഒന്നു മുതല് എട്ടുവരെ ക്ലാസുകളില് പഠിക്കുന്ന എല്ലാ കുട്ടികളെയും ഉള്ക്കൊള്ളുന്ന ഒരു കേന്ദ്രാവിഷ്കൃത പദ്ധതിയാണിത്. ഉച്ചഭക്ഷണ പദ്ധതി എന്നറിയപ്പെടുന്ന ' സ്കൂളുകളിലെ ഉച്ച ഭക്ഷണത്തിനുള്ള ദേശീയ പദ്ധതി' എന്നായിരുന്നു ആദ്യ പേര്.
രാജ്യത്തെ 11.20 ലക്ഷം സ്കൂളുകളില് പഠിക്കുന്ന ഏകദേശം 11.80 കോടി കുട്ടികള്ക്കാണ് പദ്ധതിയുടെ ഗുണം. 2020-21 കാലഘട്ടത്തില്, ഭക്ഷ്യധാന്യങ്ങള്ക്കായി ഏകദേശം 11,500 കോടി രൂപ ഉള്പ്പെടെ, 24,400 കോടി രൂപയിലധികം കേന്ദ്ര ഗവണ്മെന്റ് ഈ പദ്ധതിയില് നിക്ഷേപിച്ചു.
പദ്ധതിയുടെ കാര്യക്ഷമതയും ഫലപ്രാപ്തിയും മെച്ചപ്പെടുത്തുന്ന തീരുമാനത്തിന്റെ പ്രധാനഭാഗങ്ങള് ഇങ്ങനെയാണ്: പ്രൈമറി ക്ലാസ്സുകളിലെ 11.80 കോടി കുട്ടികള്ക്കും പുറമെ ഗവണ്മെന്റ്, എയ്ഡഡ് പ്രൈമറി സ്കൂളുകളിലെ പ്രീ-പ്രൈമറി അല്ലെങ്കില് അങ്കണവാടികളില് പഠിക്കുന്ന വിദ്യാര്ത്ഥികളിലേക്കും കൂടി പദ്ധതി വ്യാപിപ്പിക്കാന് നിര്ദ്ദേശിക്കുന്നു.
(പ്രത്യേക അവസരങ്ങളില് അല്ലെങ്കില് ഉത്സവവേളകളില് ആളുകള് കുട്ടികള്ക്ക് പ്രത്യേക ഭക്ഷണം നല്കുന്ന സമൂഹ പങ്കാളിത്ത പരിപാടിയായ തിഥിഭോജനം എന്ന ആശയം വ്യാപകമായി പ്രോത്സാഹിപ്പിക്കപ്പെടും.
കുട്ടികള്ക്ക് പ്രകൃതിയോടും കൃഷിത്തോട്ടങ്ങളോടും നേരിട്ടുള്ള അനുഭവം നല്കുന്നതിനായി സ്കൂളുകളിലെ സ്കൂള് പോഷകാഹാര ഉദ്യാനങ്ങളുടെ വികസനം ഗവണ്മെന്റ് പ്രോത്സാഹിപ്പിക്കും. ഈ കൃഷിത്തോട്ടങ്ങളുടെ വിളവെടുപ്പ് അധികമായി സൂക്ഷമ പോഷകങ്ങള് നല്കുന്നതിന് ഉപയോഗിക്കും. സ്കൂള് പോഷകാഹാര കൃഷ്ടിയിടങ്ങള് ഇതിനകം 3 ലക്ഷത്തിലധികം സ്കൂളുകളില് വികസിപ്പിച്ചെടുത്തിട്ടുണ്ട്.
പദ്ധതിയുടെ സോഷ്യല് ഓഡിറ്റ് എല്ലാ ജില്ലകളിലും നിര്ബന്ധമാക്കി. അനീമിയ കൂടുതലുള്ള ജില്ലകളിലും ജില്ലകളിലുമുള്ള കുട്ടികള്ക്ക് അനുബന്ധ പോഷകാഹാര ഇനങ്ങള് നല്കുന്നതിന് പ്രത്യേക വ്യവസ്ഥ. പ്രാദേശികമായി ലഭ്യമായ ചേരുവകളും പച്ചക്കറികളും അടിസ്ഥാനമാക്കിയുള്ള പാചകരീതിയും നൂതനമായ വിഭവപട്ടികയും പ്രോത്സാഹിപ്പിക്കുന്നതിന് ഗ്രാമീണതലം മുതല് ദേശീയതലം വരെ എല്ലാ തലങ്ങളിലും പാചക മത്സരങ്ങള് പ്രോത്സാഹിപ്പിക്കും.
തദ്ദേശീയമായി വളരുന്ന പരമ്പരാഗത ഭക്ഷ്യവസ്തുക്കളുടെ ഉപയോഗം ആത്മനിര്ഭര് ഭാരതത്തിന്. ഇത് പ്രാദേശിക സാമ്പത്തിക വളര്ച്ചയെ പ്രോത്സാഹിപ്പിക്കും.
പ്രമുഖ സര്വകലാശാലകള്, വിദ്യാഭ്യാസ സ്ഥാപനങ്ങള്, പ്രാദേശിക വിദ്യാഭ്യാസ സ്ഥാപനങ്ങള്, ജില്ലാതല വിദ്യാഭ്യാസ, പരിശീലന കേന്ദ്രങ്ങള്  എന്നിവിടങ്ങളിലെ വിദ്യാര്ത്ഥികള്ക്കും പുരോഗതി നിരീക്ഷണത്തിനും പരിശോധനകള്ക്കുമുള്ള ഫീല്ഡ് സന്ദര്ശനങ്ങള് സുഗമമാക്കും.
........
യുവജനകാര്യ, കായിക മന്ത്രാലയം
ഖേലോ ഇന്ത്യ സ്കീമിന് കീഴിൽ കേരളത്തിന് പദ്ധതി
കേരളത്തിൽ കണ്ണൂരിൽ പരിയാരം മെഡിക്കൽ കോളേജിൽ 400 മീറ്റർ സിന്തറ്റിക് ട്രാക്ക് നിർമ്മിക്കുന്നതിനുള്ള 7 കോടി രൂപയുടെ പദ്ധതി നിർദ്ദേശം ഖേലോ ഇന്ത്യ പദ്ധതി പ്രകാരം സ്വീകരിച്ചു. ഖേലോ ഇന്ത്യ പദ്ധതി പ്രോജക്ട് അപ്രൈസൽ കമ്മിറ്റിയുടെ 05.08.2020 ന് നടന്ന യോഗത്തിൽ ഈ നിർദ്ദേശം ശുപാർശ ചെയ്തിരുന്നു.
മറ്റ് നിരവധി സംസ്ഥാനങ്ങളിൽ നിന്നും കേന്ദ്രഭരണ പ്രദേശങ്ങളിൽ നിന്നും സ്ഥാപനങ്ങളിൽ നിന്നും സമാനമായ നിരവധി പദ്ധതി നിർദേശങ്ങൾ ലഭിച്ചു. അടുത്ത ഘട്ടമായി പ്രോജക്റ്റ് പ്രൊപ്പോസലുകളുടെ സാങ്കേതിക സാധ്യത, നിർദ്ദിഷ്ട മാനദണ്ഡങ്ങൾ പാലിക്കൽ, ഖേലോ ഇന്ത്യ സ്കീമിന് കീഴിലുള്ള ഫണ്ടുകളുടെ ലഭ്യത എന്നിവ അടിസ്ഥാനമാക്കി പ്രോജക്ട് അപ്രൈസൽ കമ്മിറ്റി ശുപാർശ ചെയ്യുന്ന പ്രോജക്ട് പ്രൊപ്പോസലുകൾ ഖേലോ ഇന്ത്യയുടെ ഡിപ്പാർട്ട്മെന്റൽ പ്രോജക്ട് സമിതിയിലേക്ക് പദ്ധതി അംഗീകാരത്തിനായി അയക്കും. കേന്ദ്ര യുവജനകാര്യ കായിക സഹമന്ത്രി ശ്രീ കിരൺ റിജിജു ലോക്സഭയിൽ രേഖാമൂലം നൽകിയ മറുപടിയിലാണ് ഇക്കാര്യമറിയിച്ചത്.
(
പ്രത്യേക സേവനങ്ങളും ഫീച്ചറുകളും
ഇന്ത്യയുടെ ജി20 അധ്യക്ഷതയ്ക്ക് കീഴിൽ 2023 ജൂൺ 13, 14 തീയതികളിൽ മൂന്നാമത് ജി 20 ഫ്രെയിംവർക്ക് വർക്കിംഗ് ഗ്രൂപ്പ്  യോഗത്തിന് കൊച്ചി ആതിഥേയത്വം വഹിക്കുന്നു
കൊച്ചി: 12 ജൂൺ 2023
ഇന്ത്യയുടെ ജി 20 അധ്യക്ഷതയ്ക്ക് കീഴിലുള്ള മൂന്നാമത്തെ ജി 20 ഫ്രെയിംവർക്ക് പ്രവർത്തകസമിതി  യോഗം 2023 ജൂൺ 13, 14 തീയതികളിൽ കൊച്ചിയിൽ നടക്കും. കേന്ദ്ര ധനമന്ത്രാലയത്തിന്റെ മുഖ്യ സാമ്പത്തിക ഉപദേഷ്ടാവ് ഡോ വി അനന്ത നാഗേശ്വരൻ, സമിതിയുടെ ആക്ടിംഗ് സഹ അധ്യക്ഷനും യുകെയിലെ എച്ച്എം ട്രഷറി ഡെപ്യൂട്ടി ഡയറക്ടറുമായ ടോം ഹെമിംഗ്വേ എന്നിവർ സംയുക്തമായി യോഗത്തിന് നേതൃത്വം നൽകും. ജി 20 അംഗ രാജ്യങ്ങൾ, ക്ഷണിക്കപ്പെട്ട രാജ്യങ്ങൾ, വിവിധ അന്താരാഷ്ട്ര, പ്രാദേശിക സംഘടനകൾ എന്നിവയിൽ നിന്നുള്ള 75 ലധികം പ്രതിനിധികൾ യോഗത്തിൽ പങ്കെടുക്കും.
G20 എഫ്ഡബ്ല്യുജി, നിലവിലെ പ്രസക്തമായ ആഗോള സാമ്പത്തിക പ്രശ്നങ്ങളിൽ ശ്രദ്ധ കേന്ദ്രീകരിക്കുന്നു. 2023 ഫെബ്രുവരിയിൽ ജി 20 ധനമന്ത്രിമാരിൽ നിന്നും സെൻട്രൽ ബാങ്ക് ഗവർണർമാരിൽ നിന്നും ലഭിച്ച നിർദ്ദേശം അനുസരിച്ച്, ഭക്ഷണ-ഊർജ അരക്ഷിതാവസ്ഥ ഉണ്ടാകുന്ന സ്ഥൂല സാമ്പത്തിക പ്രശ്നങ്ങൾ, കാലാവസ്ഥാ വ്യതിയാനം-പരിവർത്തന നയങ്ങൾ എന്നിവ മൂലം ഉണ്ടാകുന്ന സ്ഥൂല സാമ്പത്തിക അപകടസാധ്യതകൾ, കൂടാതെ, പണപ്പെരുപ്പം, സാമ്പത്തിക ആഗോളവൽക്കരണം, സാമ്പത്തിക സ്ഥിരത എന്നിവയിൽ നിന്നും ആഗോള സമ്പദ്വ്യവസ്ഥയ്ക്ക് നേരിടുന്ന വെല്ലുവിളികൾ എന്നിവ G20 എഫ്ഡബ്ല്യുജി ചർച്ച ചെയ്യുന്നു.
കൊച്ചിയിലെ യോഗത്തിൽ ഐഎംഎഫ്, ലോക ബാങ്ക് തുടങ്ങിയ അന്താരാഷ്ട്ര സംഘടനകളിൽ നിന്നുള്ള അവതരണങ്ങളെ അടിസ്ഥാനമാക്കി നിലവിലെ ആഗോള സാമ്പത്തിക വീക്ഷണത്തെക്കുറിച്ച് വിശദമായ ചർച്ചകൾ നടക്കും. ഭക്ഷ്യ-ഊർജ്ജ അരക്ഷിതാവസ്ഥയുടെ സ്ഥൂല സാമ്പത്തിക പ്രത്യാഘാതങ്ങളെക്കുറിച്ചും കാലാവസ്ഥാ വ്യതിയാനത്തിന്റെയും പരിവർത്തന പാതകളുടെയും സ്ഥൂല സാമ്പത്തിക ആഘാതത്തെക്കുറിച്ചുമുള്ള കരട് ജി 20 റിപ്പോർട്ടുകളെക്കുറിച്ചും അംഗ രാജ്യങ്ങൾ ചർച്ച ചെയ്യും. ഭക്ഷ്യ, ഊർജ അരക്ഷിതാവസ്ഥ, കാലാവസ്ഥാ വ്യതിയാനം, പരിവർത്തന പാതകൾ എന്നിവയുടെ സ്ഥൂലസാമ്പത്തിക പ്രത്യാഘാതങ്ങൾ കൈകാര്യം ചെയ്യുന്നതിൽ അംഗരാജ്യങ്ങളുടെ നയപരമായ അനുഭവങ്ങൾ പങ്കുവെച്ചുകൊണ്ട് ഒരു ധാരണ വികസിപ്പിക്കുക എന്നതാണ് ലക്ഷ്യം. രാജ്യങ്ങളുടെ ആഭ്യന്തര ശ്രമങ്ങളെ പിന്തുണയ്ക്കാൻ ആഗോള സഹകരണം സാധ്യമാകുന്ന മേഖലകൾ കണ്ടെത്താനും അവർ ശ്രമിക്കും.
“സാമ്പത്തിക ആഗോളവൽക്കരണം - അവസരങ്ങളും അപകടസാധ്യതകളും” എന്ന വിഷയത്തിൽ ജി 20 പാനൽ ചർച്ച ഈ യോഗത്തോടനുബന്ധിച്ച് നടക്കും. കോർണൽ യൂണിവേഴ്സിറ്റിയിലെ പ്രൊഫ. ഈശ്വർ പ്രസാദാണ് പാനൽ മോഡറേറ്റ് ചെയ്യുന്നത്. കൂടാതെ പ്രശസ്തരായ വ്യക്തികളും പാനലിൽ അംഗങ്ങളായി ഉണ്ടായിരിക്കും. സാമ്പത്തിക ആഗോളവൽക്കരണത്തിന്റെ പശ്ചാത്തലത്തിൽ രാജ്യങ്ങൾ അഭിമുഖീകരിക്കുന്ന സ്ഥൂല സാമ്പത്തിക നയ വെല്ലുവിളികളുടെ ഗതി സംബന്ധിച്ച് ജി 20 അംഗങ്ങൾക്കിടയിൽ ഒരു കൂട്ടായ ധാരണ വികസിപ്പിക്കുന്നതിനാണ് പാനൽ ചർച്ച ഉദ്ദേശിക്കുന്നത്.
യോഗത്തിന്റെ അനുബന്ധമായി, ജി 20 ചർച്ചകൾ കൂടുതൽ ജനകേന്ദ്രീകൃതമാക്കുന്നതിന് റിസർവ് ബാങ്ക് നിരവധി ജനപങ്കാളിത്ത പരിപാടികൾ സംഘടിപ്പിക്കും. സാമ്പത്തിക സാക്ഷരതയെക്കുറിച്ചുള്ള പരിപാടികൾ, ജി 20 യെക്കുറിച്ചുള്ള ബോധവൽക്കരണ പരിപാടി, ചിത്രരചനാ മത്സരം, മുദ്രാവാക്യ രചന, നോട്ട് കൈമാറ്റ മേള എന്നിവയും പൊതുജനങ്ങളെയും വിദ്യാർത്ഥികളെയും സ്വയം സഹായ സംഘങ്ങളെയും ലക്ഷ്യമിട്ടുള്ള പരിപാടികളിൽ ഉൾപ്പെടുന്നു.
കൊച്ചിയുടെ പ്രകൃതിയുടെയും സാംസ്കാരിക പൈതൃകത്തിന്റെയും ആകർഷകമായ സൗന്ദര്യം ആസ്വദിക്കാൻ പ്രതിനിധികൾക്ക് അവസരമൊരുക്കുന്ന പരിപാടികളും ആസൂത്രണം ചെയ്തിട്ടുണ്ട്. ഡച്ച് പാലസ്, പരദേശി സിനഗോഗ്, സെന്റ് ഫ്രാൻസിസ് പള്ളി എന്നിവിടങ്ങൾ സന്ദർശിക്കാൻ പദ്ധതിയിട്ടിട്ടുണ്ട്. കേരളത്തിന്റെ ചടുലമായ സംസ്കാരത്തിന്റെയും രുചികരമായ പാചകരീതിയുടെയും അനുഭവവും പ്രതിനിധികൾക്ക് സമ്മാനിക്കും.
റോഡ് ഗതാഗത, ഹൈവേ മന്ത്രാലയം
ടോള്ഓപറേറ്റ് ട്രാന്സ്ഫര് മാതൃകയില്ദേശീയ പാതകള് നിര്മ്മിക്കുന്നതിനുള്ള രണ്ടാം ഘട്ട ലേലത്തിന് തുടക്കം
ടോള്ഓപറേറ്റ് ട്രാന്സ്ഫര് മാതൃകയില്ദേശീയ പാതകള് നിര്മ്മിക്കുന്നതിനുള്ള രണ്ടാം ഘട്ട ലേലത്തിന് ദേശീയ പാതാ അതോറിറ്റിദര്ഘാസ് ക്ഷണിച്ചു. രാജസ്ഥാന്, ഗുജറാത്ത്, ബീഹാര്, പശ്ചിമ ബംഗാള് എന്നിവിടങ്ങളിലായിദേശീയ പാതയുടെ 8 ഭാഗങ്ങളുടെ നിര്മ്മാണത്തിനായാണ്ലേല നടപടികള്ക്ക് തുടക്കം കുറിച്ചിരിക്കുന്നത്. ആകെ 586.552 കിലോമീറ്റര് പാതയാണ് നിര്മ്മിക്കുന്നത്. 12 ടോള് പ്ലാസകളാണ് പുതുതായി നിര്മ്മിക്കുന്ന ഈ പാതയിലുണ്ടാകുക. നവംബര് 5 ആണ്ലേലത്തില് പങ്കെടുക്കാനുള്ള അവസാന തീയതി.
30 വര്ഷമാണ് കരാര്കാലാവധി. പാതയിലെ ഗതാഗതമനുസരിച്ച് കരാര്കാലാവധി പത്തു വര്ഷത്തേക്ക് വര്ദ്ധിപ്പിക്കാനോ, അഞ്ചു വര്ഷത്തേക്ക് കുറയ്ക്കാനോ സാധ്യതതയുണ്ട്.
പ്രാരംഭ നിര്മ്മാണച്ചെലവായ 929 കോടിഉള്പ്പെടുന്നതാണ്ടോള്ഓപറേറ്റ് ട്രാന്സ്ഫര് രണ്ടാംഘട്ടം.
AM/MRD
(Visitor Counter : 55
PIB Headquarters
പത്തനംതിട്ടയില് പോസ്റ്റ് ഓഫീസ് പാസ്സ്പോര്ട്ട് സേവാ കേന്ദ്രം
വിദേശകാര്യ മന്ത്രാലയത്തിന്റെ തീരുമാനപ്രകാരം പത്തനംതിട്ട ഹെഡ് പോസ്റ്റ് ഓഫീസില് പോസ്റ്റ് ഓഫീസ് പാസ്പോര്ട്ട് സേവാ കേന്ദ്രം  ആരംഭിക്കുന്നു. 28-2-2017 മുതല് ക്യാമ്പ് സമ്പ്രദായത്തില് പി.ഒ.പി.എസ്.കെ. പ്രവര്ത്തനം തുടങ്ങും. 23-2-2017 മുതല് സന്ദര്ശനത്തിനുള്ള സമയം അനുവദിച്ചു തുടങ്ങുന്നതാണ്. പി.ഒ.പി.എസ്.കെ. ക്യാമ്പില് കാലാവധി തീര്ന്ന പാസ്പോര്ട്ട് പുതുക്കുന്നതിനും പുതിയ പാസ്പോര്ട്ടിനുമായുള്ള അപേക്ഷകള് മാത്രമേ സ്വീകരിക്കുകയുള്ളൂ. പി.സി.സി., തത്ക്കാല്, നഷ്ടപ്പെട്ട / നശിപ്പിക്കപ്പെട്ട പാസ്പോര്ട്ടുകള് എന്നിവയുടെ അപേക്ഷകള് പി.ഒ.പി.എസ്.കെ. പൂര്ണ്ണ രൂപത്തില് പ്രവര്ത്തനക്ഷമമാകുന്നതുവരെ സ്വീകരിക്കുകയില്ല. പണമായോ ഡി.ഡി. ആയോ ഫീസ് സ്വീകരിക്കുന്നതല്ല. അപേക്ഷകര് ഓണ്ലൈനായി പണമടച്ച് സന്ദര്ശനത്തിനുള്ള സമയം നേടേണ്ടതാണ്.
പി.ഒ.പി.എസ്.കെ. ക്യാമ്പില് പങ്കെടുക്കുന്നതിലേക്കായി താല്പര്യമുള്ള അപേക്ഷകര് ഔദ്യോഗിക വെബ്സൈറ്റായ www.passportindia.gov.in ല് ഓണ്ലൈന് രജിസ്റ്റര് ചെയ്തു ഓണ്ലൈനായി പണമടച്ച് എ.ആര്.എന്  എടുക്കേണ്ടതാണ്. അപേക്ഷകര് ക്യാമ്പില് പങ്കെടുക്കാന് എത്തുമ്പോള് എ.ആര്.എന് ഷീറ്റിന്റെ പകര്പ്പിനോടൊപ്പം ആവശ്യമായുള്ള എല്ലാ രേഖകളുടെ ഒറിജിനലും അതിന്റെ സ്വയം സാക്ഷ്യപ്പെടുത്തിയ തനി പകര്പ്പുമായി എത്തേണ്ടതാണ്. അപരിഹാര്യമായ സാഹചര്യങ്ങളെ അതിജീവിക്കുന്നതിലേക്കായി അപേക്ഷകര് വെളുത്ത പശ്ചാത്തലമുള്ള രണ്ട് പാസ്പോര്ട്ട് സൈസ് ഫോട്ടോകള്  കയ്യില് കരുതണമെന്ന് തിരുവനന്തപുരം പാസ്സ്പോര്ട്ട് ഓഫീസര് ശ്രീ. ആഷിക്ക് കാരാട്ടില് അറിയിച്ചു.
(Visitor Counter : 11
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 111.40 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 11,850 പേർക്ക്
രോഗമുക്തി നിരക്ക് 98.26 % ; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 12,403 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,38,26,483 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.40 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 1,36,308 പേർ ; 274 ദിവസത്തിൽ ഏറ്റവും കുറവ്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 40 ദിവസമായി 2 ശതമാനത്തിൽ താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 50 ദിവസമായി 2 ശതമാനത്തിൽ താഴെ
ആകെ നടത്തിയത് 62.23 കോടി പരിശോധനകൾ.
(Visitor Counter : 97
പ്രധാനമന്ത്രിയുടെ ഓഫീസ്
ശ്രീ അടൽ ബിഹാരി വാജ്പേയിയുടെ ചരമദിനത്തിൽ 'സദൈവ് അടലിൽ' പ്രധാനമന്ത്രി പുഷ്പാഞ്ജലി അർപ്പിച്ചു
മുൻ പ്രധാനമന്ത്രി ശ്രീ അടൽ ബിഹാരി വാജ്പേയിയുടെ ചരമദിനമായ ഇന്ന് അദ്ദേഹത്തിന്റെ സമാധിയിലെ 'സദൈവ് അടലിൽ' പ്രധാനമന്ത്രി ശ്രീ നരേന്ദ്ര മോദി പുഷ്പാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"രാഷ്ട്രസേവനത്തിനായി ജീവിതം സമർപ്പിച്ച മുൻ പ്രധാനമന്ത്രി വാജ്പേയിയുടെ ചരമമായ ഇന്ന് 'സദൈവ് അടൽ' സന്ദർശിച്ച് ആദരാഞ്ജലികൾ അർപ്പിച്ചു.”
राष्ट्र सेवा में जीवनपर्यंत समर्पित रहे पूर्व प्रधानमंत्री वाजपेयी जी को आज उनकी पुण्यतिथि पर ‘सदैव अटल’ जाकर श्रद्धांजलि दी। pic.twitter.com/UKGDvXT7n9
— Narendra Modi  August 16, 2023
പ്രധാനമന്ത്രിയുടെ ഓഫീസ്
പ്രാദേശിക കൈത്തറി ഉല്പ്പന്നങ്ങള്ക്കു പിന്തുണയേകാന് ദേശീയ കൈത്തറി ദിനത്തില് ആഹ്വാനം ചെയ്ത് പ്രധാനമന്ത്രി
ഇന്ത്യയുടെ വൈവിധ്യവും എണ്ണമറ്റ നെയ്ത്തുകാരുടെയും കരകൗശലത്തൊഴിലാളികളുടെയും വൈദഗ്ധ്യവും കൈത്തറി വെളിവാക്കുന്നു: പ്രധാനമന്ത്രി
കൈത്തറി ഇന്ത്യയുടെ വൈവിധ്യവും എണ്ണമറ്റ നെയ്ത്തുകാരുടെയും കരകൗശലത്തൊഴിലാളികളുടെയും വൈദഗ്ധ്യവും വെളിവാക്കുന്നുവെന്നും പ്രാദേശിക കൈത്തറി ഉല്പ്പന്നങ്ങള്ക്ക് പിന്തുണയേകണമെന്നും പ്രധാനമന്ത്രി ശ്രീ നരേന്ദ്രമോദി പറഞ്ഞു.
ട്വീറ്റില് പ്രധാനമന്ത്രി പറഞ്ഞതിങ്ങനെ:
''ഇന്ത്യയുടെ വൈവിധ്യവും എണ്ണമറ്റ നെയ്ത്തുകാരുടെയും കരകൗശലത്തൊഴിലാളികളുടെയും വൈദഗ്ധ്യവും വെളിവാക്കുന്നതാണ് കൈത്തറി. ദേശീയ കൈത്തറി ദിനം 'എന്റെ കൈത്തറി എന്റെ അഭിമാനം' എന്ന മനോഭാവം ഉയര്ത്തിക്കാട്ടി നമ്മുടെ നെയ്ത്തുകാര്ക്കുള്ള പിന്തുണ അരക്കിട്ടുറപ്പിക്കാനുള്ള അവസരമാണ്. നമുക്ക് പ്രാദേശിക കൈത്തറി ഉല്പ്പന്നങ്ങള്ക്കു പിന്തുണയേകാം!''
ഒളിമ്പിക്സ് മെഡല് ജേതാവ് സൈഖോം മീരാഭായ് ചാനുവിന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തതിങ്ങനെ:
''കഴിഞ്ഞ കുറച്ചു വര്ഷങ്ങളായി കൈത്തറിയിലുള്ള താല്പ്പര്യം മുന്കാലങ്ങളിലുണ്ടായിരുന്നതുപോലെ കാണപ്പെടുന്നു. 'എന്റെ കൈത്തറി എന്റെ അഭിമാനം' എന്ന മനോഭാവത്തെ മീരാഭായി ചാനു പിന്തുണയ്ക്കുന്നതില് സന്തോഷമുണ്ട്. സ്വയംപര്യാപ്ത ഭാരതം കെട്ടിപ്പടുക്കുന്നതിന് കൈത്തറി മേഖല സംഭാവന നല്കുമെന്ന് എനിക്ക് ഉറപ്പുണ്ട്.''
(
പ്രധാനമന്ത്രിയുടെ ഓഫീസ്
ഒഡിഷയില് ഉം-പുന് ചുഴലിക്കാറ്റ് നാശംവിതച്ച പ്രദേശങ്ങളില് പ്രധാനമന്ത്രി ആകാശ നിരീക്ഷണം നടത്തി; 500 കോടി രൂപയുടെ സാമ്പത്തിക സഹായം പ്രഖ്യാപിച്ചു
മരിച്ചവരുടെ ബന്ധുക്കള്ക്ക് രണ്ടു ലക്ഷം രൂപ വീതവും പരുക്കേറ്റവര്ക്ക് 50,000 രൂപ വീതവും പ്രധാനമന്ത്രി പ്രഖ്യാപിച്ചു
ഒഡിഷയില് ഉം-പുന് ചുഴലിക്കാറ്റ് നാശംവിതച്ച പ്രദേശങ്ങളില് പ്രധാനമന്ത്രി ശ്രീ. നരേന്ദ്ര മോദി ആകാശ നിരീക്ഷണം നടത്തി. കേന്ദ്ര മന്ത്രി ധര്മേന്ദ്ര പ്രധാന്, കേന്ദ്ര സഹമന്ത്രിമാരായ ശ്രീ. ബാബുല് സുപ്രിയോ, ശ്രീ. പ്രതാപ് ചന്ദ്ര സാരംഗി, കുമാരി ദേവശ്രീ ചൗധരി എന്നിവര് അദ്ദേഹത്തോടൊപ്പമുണ്ടായിരുന്നു. ഒഡിഷ ഗവര്ണര് ശ്രീ. ഗണേഷ് ലാല്, മുഖ്യമന്ത്രി ശ്രീ. നവീന് പട്നായിക് എന്നിവര്ക്കൊപ്പം പ്രധാനമന്ത്രി ഭദ്രക്, ബാലസോര് എന്നിവിടങ്ങളില് ചുഴലിക്കാറ്റു വിതച്ച നാശം വിലയിരുത്തുന്നതിനായി ആകാശ നിരീക്ഷണം നടത്തി.
ആകാശ നിരീക്ഷണത്തിനുശേഷം മുതിര്ന്ന കേന്ദ്ര, സംസ്ഥാന ഉദ്യോഗസ്ഥര് പങ്കെടുത്ത അവലോകന യോഗം പ്രധാനമന്ത്രിയുടെ അധ്യക്ഷതയില് നടന്നു. വിവിധ മന്ത്രാലയങ്ങളില്നിന്നുള്ള കേന്ദ്ര സംഘത്തിന്റെ വിലയിരുത്തലിനു വിധേയമായി ഒഡിഷയ്ക്ക് 500 കോടി രൂപയുടെ സാമ്പത്തിക സഹായം നല്കുമെന്ന് അദ്ദേഹം പ്രഖ്യാപിച്ചു.
ബുദ്ധിമുട്ടേറിയ ഈ നാളുകളില് കേന്ദ്ര ഗവണ്മെന്റ്, സംസ്ഥാന ഗവണ്മെന്റുകളുമായി തോളോടുതോള് ചേര്ന്നു പ്രവര്ത്തിക്കുമെന്നും ചുഴലിക്കാറ്റു നാശംവിതച്ച ഇടങ്ങളിലെ അടിസ്ഥാന സൗകര്യ വികസനത്തിനായി സാധ്യമായ എല്ലാ സഹായവും നല്കുമെന്നും പ്രധാനമന്ത്രി വ്യക്തമാക്കി.
ഒഡിഷയിലെ ജനങ്ങളോട് ഐക്യദാര്ഢ്യം പ്രഖ്യാപിക്കുകയും ജീവന് നഷ്ടമാകാനിടയായതില് അഗാധമായ ദുഃഖം രേഖപ്പെടുത്തുകയും ചെയ്ത അദ്ദേഹം, ചുഴലിക്കാറ്റില് സംസ്ഥാനത്തു മരിച്ചവരുടെ ബന്ധുക്കള്ക്കു രണ്ടു ലക്ഷം രൂപയും ഗുരുതരമായി പരുക്കേറ്റവര്ക്ക് 50,000 രൂപ വീതവും ധനസഹായം പ്രഖ്യാപിച്ചു.
(
പ്രധാനമന്ത്രിയുടെ ഓഫീസ്
പ്രമുഖ ഓഹരി നിക്ഷേപകനായ രാകേഷ് ജുൻജുൻവാലയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ ഓഹരി നിക്ഷേപകനായ രാകേഷ് ജുൻജുൻവാലയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു :
"രാകേഷ് ജുൻജുൻവാല അജയ്യനായിരുന്നു. നർമ്മബോധവും , ചുറുചുറുക്കും , ഉൾക്കാഴ്ചയുമുള്ള അദ്ദേഹം സാമ്പത്തിക ലോകത്തിന് മായാത്ത സംഭാവനകൾ അവശേഷിപ്പിച്ചിട്ടാണ് വിട വാങ്ങിയത് . ഇന്ത്യയുടെ പുരോഗതിയിലും അദ്ദേഹം വളരെ ആവേശഭരിതനായിരുന്നു. അദ്ദേഹത്തിന്റെ വിയോഗം ദുഃഖകരമാണ്. അദ്ദേഹത്തിന്റെ കുടുംബത്തിനും ആരാധകർക്കും എന്റെ അനുശോചനം . ഓം ശാന്തി ."
-ND-
-ND-
(
പ്രത്യേക സേവനങ്ങളും ഫീച്ചറുകളും
വിജിലൻസ് ബോധവൽക്കരണ വാരാചരണം: നബാർഡ് വാക്കത്തോൺ സംഘടിപ്പിക്കുന്നു
വിജിലൻസ് ബോധവൽക്കരണ വാരാചരണത്തിന്റെ ഭാഗമായി നബാർഡ് കേരള റീജണൽ ഓഫീസ് നാളെ  വാക്കത്തോൺ സംഘടിപ്പിക്കും. തിരുവനന്തപുരത്തെ നബാർഡ് റീജിയണൽ ഓഫീസിൽ നിന്ന് രാവിലെ 10.30 ന് വാക്കത്തോൺ ആരംഭിക്കും 'വികസിത രാഷ്ട്രത്തിന് അഴിമതി രഹിത ഇന്ത്യ' എന്നതാണ് പ്രമേയം. അഴിമതിയുടെ ആപത്തുകൾക്കെതിരെ പൊതുജനങ്ങളെ ബോധവൽക്കരിക്കുക, അഴിമതി വിരുദ്ധ യജ്ഞത്തിൽ എല്ലാ പങ്കാളികളുടെയും പിന്തുണ നേടുക എന്നിവയാണ് വാക്കത്തോൺ ലക്ഷ്യമിടുന്നത്.
--NS--
(Visitor Counter : 13
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 212.75 കോടി കടന്നു
(ന്യൂ ഡൽഹി: സെപ്തംബർ 02, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 212.75 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.03 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 59,210 പേരാണ്. ഇത് ആകെ രോഗബാധിതരുടെ 0.13 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 9,685 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,38,55,365 ആയി. ദേശീയ രോഗമുക്തി നിരക്ക് 98.68%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,168 പേർക്കാണ്.
കഴിഞ്ഞ 24 മണിക്കൂറിൽ 3,18,642 പരിശോധനകൾ നടത്തി. 88.64 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.51 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.94 ശതമാനമാണ്.
പ്രത്യേക സേവനങ്ങളും ഫീച്ചറുകളും
 - ൽ വാക്ക്-ഇൻ-ഇന്റർവ്യൂ
തിരുവനന്തപുരം 02 ജൂൺ 2023
കേന്ദ്ര കൃഷി - കർഷക ക്ഷേമ മന്ത്രാലയത്തിന് കീഴിൽ തിരുവനന്തപുരം ശ്രീകാര്യത്തുള്ള കേന്ദ്ര കിഴങ്ങു വർഗ ഗവേഷണ സ്ഥാപനം  -ൽ യങ് പ്രൊഫഷണൽ-II താത്കാലിക തസ്തികയിലേക്ക് വാക്ക്-ഇൻ-ഇന്റർവ്യൂ നടത്തും. 2023 ജൂൺ 12-ന് രാവിലെ 10 മണിക്കാണ് അഭിമുഖം.ശമ്പളം: 35,000 രൂപ . യോഗ്യത : എം.എസ്. സി.  പ്ലാന്റ് പാത്തോളജി/ പ്ലാന്റ് ബയോടെക്നോളജി അല്ലെങ്കിൽ ബയോടെക്നോളജി/ ബയോകെമിസ്ട്രി എന്നിവയിലേതെങ്കിലും ഉള്ള എം.എസ്. സി. ബിരുദം. കൂടാതെ പ്ലാന്റ് വൈറസുകൾ, DNA, RNA, പ്രോട്ടീൻ, ക്ലോണിംഗ് എന്നിവയുടെ ഉപയോഗം, കമ്പ്യൂട്ടർ, ഡാറ്റാബേസ്, MS ഓഫീസ് എന്നിവ കൈകാര്യം ചെയ്യുന്നതിൽ പ്രായോഗിക പരിചയം മുതലായവ അനിവാര്യം. ബന്ധപ്പെട്ട വിഷയത്തിൽ ഒന്നാം ക്ലാസ് ബിരുദാനന്തര ബിരുദവും 01.06.2023-ന് 45 വയസ്സ് കഴിയാത്തതുമായ ഉദ്യോഗാർത്ഥികൾക്ക് ശ്രീകാര്യത്തുള്ള ഐസിഎആറിൽ നടത്തുന്ന അഭിമുഖത്തിൽ പങ്കെടുക്കാം.
കൂടുതൽ വിവരങ്ങൾക്ക് - http://www.ctcri.org/scripts/announcements.php എന്ന വെബ്സൈറ്റ് സന്ദർശിക്കാം.
NS
(Visitor Counter : 42
കോര്പ്പറേറ്റ്കാര്യ മന്ത്രാലയം
ഇന്ത്യയിലെയും , മാലദ്വീപിലെയും ചാർട്ടേഡ് അക്കൗണ്ടന്റ്മാരുടെ ഓഫ് ഇൻസ്റ്റിട്യൂട്ടുകൾ തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും  ചാർട്ടേഡ് അക്കൗണ്ടന്റ്സ് ഓഫ് മാലദ്വീപും  തമ്മിലുള്ള ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
വിശദാംശങ്ങൾ:
അക്കൗണ്ടിംഗ് വിജ്ഞാനം, പ്രൊഫഷണൽ, ബൗദ്ധിക വികസനം, അതത് അംഗങ്ങളുടെ താൽപ്പര്യങ്ങൾ മെച്ചപ്പെടുത്തൽ, മാലദ്വീപിലെയും ഇന്ത്യയിലെയും അക്കൗണ്ടൻസി പ്രൊഫഷന്റെ വികസനത്തിന് ക്രിയാത്മകമായ സംഭാവനകൾ എന്നിവയ്ക്കായി പരസ്പര സഹകരണം സ്ഥാപിക്കുക എന്നതാണ് ഐസിഎഐയും സിഎ മാലദ്വീപും ലക്ഷ്യമിടുന്നത്.
ആഘാതം:
ഈ ധാരണാപത്രം സിഎ മാലിദ്വീപിനെ സഹായിക്കുന്നതിനു പുറമേ, ഹ്രസ്വവും ദീർഘകാലവുമായ ഭാവിയിൽ മാലിദ്വീപിൽ പ്രൊഫഷണൽ അവസരങ്ങൾ ലഭിക്കുന്നതിന് ഐസിഎഐ അംഗങ്ങളുടെ സാധ്യതകൾക്ക് ഒരു അധിക പ്രചോദനം നൽകും. ഈ ധാരണാപത്രം ഉപയോഗിച്ച്, അക്കൗണ്ടൻസി തൊഴിലിൽ സേവനങ്ങൾ കയറ്റുമതി ചെയ്യുന്നതിലൂടെ മാലദ്വീപുമായുള്ള പങ്കാളിത്തം ശക്തിപ്പെടുത്താൻ ഐസിഎഐയ്ക്ക് കഴിയും, ഐസിഎഐ അംഗങ്ങൾ രാജ്യത്തുടനീളമുള്ള വിവിധ സംഘടനകളിൽ മധ്യനിര മുതൽ ഉയർന്ന തലത്തിലുള്ള സ്ഥാനങ്ങൾ വഹിക്കുകയും തീരുമാനങ്ങൾ/നയ രൂപീകരണ തന്ത്രങ്ങളെ സ്വാധീനിക്കുകയും ചെയ്യുന്നു.
പ്രയോജനങ്ങൾ:
ഐസിഎഐ അംഗങ്ങൾക്ക് അവരുടെ പ്രൊഫഷണൽ ചക്രവാളം വിപുലീകരിക്കാനും പ്രാദേശിക പൗരന്മാരുടെ ശേഷി വർദ്ധിപ്പിക്കുന്നതിൽ സഹായിക്കുന്നതിന് ഐസിഎഐയ്ക്ക് പ്രചോദനം നൽകാനും ധാരണാപത്രം അവസരമൊരുക്കും. ഇന്ത്യയും മാലദ്വീപും തമ്മിലുള്ള ശക്തമായ പ്രവർത്തന ബന്ധം ധാരണാപത്രം വളർത്തും. ഈ ഉടമ്പടി പ്രൊഫഷണലുകളുടെ ചലനശേഷി വർദ്ധിപ്പിക്കുന്നതിന് പുറമെ
ആഗോളതലത്തിൽ ബിസിനസ്സിന് പുതിയ മാനം നൽകുകയും ചെയ്യും
നടപ്പാക്കൽ തന്ത്രവും ലക്ഷ്യങ്ങളും:
കാഴ്ചപ്പാടുകൾ, പ്രൊഫഷണൽ അക്കൗണ്ടൻസി പരിശീലനം, പ്രൊഫഷണൽ എത്തിക്സ്, സാങ്കേതിക ഗവേഷണം, അക്കൗണ്ടന്റുമാരുടെ പ്രൊഫഷണൽ വികസനം എന്നിവയുമായി ബന്ധപ്പെട്ട വിവരങ്ങൾ കൈമാറുന്നതിലൂടെ അക്കൗണ്ടൻസി തൊഴിലിന്റെ കാര്യങ്ങളിൽ ഐസിഎഐയും സിഎ മാലിദ്വീപും തമ്മിലുള്ള സഹകരണം ശക്തിപ്പെടുത്തുകയാണ് ധാരണാപത്രം ലക്ഷ്യമിടുന്നത്. വെബ്സൈറ്റ്, സെമിനാറുകൾ, കോൺഫറൻസുകൾ, വിദ്യാർത്ഥികളുടെ എക്സ്ചേഞ്ച് പ്രോഗ്രാമുകൾ, ഇരു സ്ഥാപനങ്ങൾക്കും പരസ്പരം പ്രയോജനപ്രദമായ മറ്റ് സംയുക്ത പ്രവർത്തനങ്ങൾ എന്നിവയുമായി ബന്ധിപ്പിക്കുന്നതിലൂടെ പരസ്പര സഹകരണം പ്രോത്സാഹിപ്പിക്കാനും ഇത് ഉദ്ദേശിക്കുന്നു. ഈ ധാരണാപത്രം ലോകത്തെ പ്രൊഫഷനെ പ്രോത്സാഹിപ്പിക്കുന്നതിനായി ഇന്ത്യയിലെയും മാലദ്വീപിലെയും അക്കൗണ്ടൻസി പ്രൊഫഷന്റെ വികസനത്തെക്കുറിച്ചുള്ള അപ്ഡേറ്റുകളും നൽകും. കൂടാതെ, 135 രാജ്യങ്ങളിലായി 180-ലധികം അംഗങ്ങളുള്ള അക്കൗണ്ടൻസി തൊഴിലിന്റെ ആഗോള ശബ്ദമായ ഇന്റർനാഷണൽ ഫെഡറേഷൻ ഓഫ് അക്കൗണ്ടന്റ്സിൽ അംഗമാകാൻ സി എ മാലദ്വീപ് ഉദ്ദേശിക്കുന്നു. സി എ മാലിദ്വീപിനെ ഐ എഫ് എ സിയിൽ അംഗമാക്കുന്നതിന് സി എ മാലദ്വീപിന് വേണ്ടി ഐ സി എ ഐ സാങ്കേതികമായ സൂക്ഷ്മപരിശോധന നടത്തും.
-ND-
(Visitor Counter : 61
ബഹിരാകാശ വകുപ്പ്
ബഹിരാകാശ വകുപ്പ്, സമഗ്രവും സംയോജിതവുമായ ഒരു ബഹിരാകാശ നയം തയ്യാറാക്കുന്ന പ്രക്രിയയിൽ  ഏർപ്പെട്ടിരിക്കുകയാണെന്ന് ഡോ ജിതേന്ദ്ര സിംഗ്
(ന്യൂ ഡൽഹി: ജൂലൈ 20, 2022
സ്വകാര്യ ബഹിരാകാശ വ്യവസായ മേഖലയുടെ പ്രവർത്തനങ്ങൾക്ക് ദിശാബോധമേകുന്ന സമഗ്രവും സംയോജിതവുമായ ബഹിരാകാശ നയം രൂപീകരിക്കാനുള്ള ശ്രമത്തിലാണ് ഇന്ത്യൻ ബഹിരാകാശ വകുപ്പെന്ന്  കേന്ദ്ര ആണവോർജ, ബഹിരാകാശ സഹമന്ത്രി ഡോ. ജിതേന്ദ്ര സിംഗ് അറിയിച്ചു.
ലോ എർത്ത് ഓർബിറ്റിലേക്ക്  മനുഷ്യനെയെത്തിക്കുന്നതിനുള്ള ബഹിരാകാശ ശേഷി സ്വായത്തമാക്കി ബഹിരാകാശ വിനോദസഞ്ചാര മേഖലയിൽ തദ്ദേശീയമായ കഴിവുകൾ വികസിപ്പിക്കാനുള്ള ശ്രമത്തിലാണ് ISRO - യെന്ന് ഇന്ന് രാജ്യ സഭയിൽ ഒരു ചോദ്യത്തിന് നൽകിയ രേഖാമൂലമുള്ള മറുപടിയിൽ ഡോ. ജിതേന്ദ്ര സിംഗ് പറഞ്ഞു. ബഹിരാകാശ വിനോദ സഞ്ചാരം ഉൾപ്പെടെയുള്ള ബഹിരാകാശ പ്രവർത്തനങ്ങളിൽ സ്വകാര്യമേഖലയുടെ സജീവ പങ്കാളിത്തം പ്രോത്സാഹിപ്പിക്കുന്നതിന് ഇന്ത്യൻ നാഷണൽ സ്പേസ് പ്രൊമോഷൻ ആൻഡ് ഓതറൈസേഷൻ സെന്റർ  ശ്രമിച്ചുവരുന്നു.
യുവസംരംഭകരെയും വിദ്യാർത്ഥികളേയും ഉൾപ്പെടുത്തി ബഹിരാകാശ മേഖലയിൽ സ്വകാര്യമേഖലയുടെ പ്രവർത്തനങ്ങൾ പ്രോത്സാഹിപ്പിക്കുന്നതിനും സഹായിക്കുന്നതിനും അംഗീകരിക്കുന്നതിനുമായി ബഹിരാകാശ വകുപ്പിന് കീഴിലുള്ള ഏകജാലക സംവിധാനമായാണ് IN-SPACe സൃഷ്ടിച്ചിരിക്കുന്നത്. ISRO കേന്ദ്രങ്ങളിൽ ഉടനീളം ലഭ്യമായ സാങ്കേതിക സൗകര്യങ്ങളും വൈദഗ്ധ്യവും സ്വകാര്യ സ്ഥാപനങ്ങളുമായി പങ്കുവയ്ക്കുന്നതിനുള്ള സംവിധാനങ്ങൾ ഏർപ്പെടുത്തും.
ബഹിരാകാശ പ്രവർത്തനങ്ങളുമായി ബന്ധപ്പെട്ട വിവിധ മേഖലകളിൽ 61 രാജ്യങ്ങളുമായി ISRO അന്താരാഷ്ട്ര സഹകരണവും ബന്ധവും തുടരുന്നുണ്ടെന്ന് ബഹിരാകാശ നയതന്ത്രം സംബന്ധിച്ച ചോദ്യത്തിന് മറുപടിയായി മന്ത്രി പറഞ്ഞു.
വാര്ത്താവിതരണ പ്രക്ഷേപണ മന്ത്രാലയം
അൻപത്തിയൊന്നാമത് അന്താരാഷ്ട്ര ഇന്ത്യൻ ചലച്ചിത്രമേളയിലെ ഈ വർഷത്തെ ഇന്ത്യൻ പേഴ്സണാലിറ്റി പുരസ്കാരം മുതിർന്ന അഭിനേതാവ് ബിശ്വജിത്ത് ചാറ്റർജിക്ക്
ഗോവയിൽ നടക്കുന്ന അൻപത്തിയൊന്നാമത് അന്താരാഷ്ട്ര ഇന്ത്യൻ ചലച്ചിത്രമേളയിലെ ഇന്ത്യൻ പേഴ്സണാലിറ്റി പുരസ്കാരം ഹിന്ദി, ബംഗാളി സിനിമകളിലെ മുതിർന്ന അഭിനേതാവും, നിർമാതാവും, സംവിധായകനും, ഗായകനുമായ ബിശ്വജിത്ത് ചാറ്റർജിക്ക് 2021 ജനുവരി 24ന് സമ്മാനിച്ചു.
ഇന്ന് നടന്ന ചലച്ചിത്രമേളയുടെ സമാപന സമ്മേളനത്തിലാണ് പുരസ്കാരം സമ്മാനിച്ചത്. ഗോവ ഗവർണർ ശ്രീ ഭഗത്സിംഗ് കോശിയാരി, മുഖ്യമന്ത്രി ഡോക്ടർ പ്രമോദ് സാവന്ത്, വനം-പരിസ്ഥിതി-കാലാവസ്ഥ വ്യതിയാന സഹമന്ത്രി ശ്രീ ബാബുൾ സുപ്രിയോ തുടങ്ങിയവർ ചടങ്ങിൽ സംബന്ധിച്ചു
2021 ജനുവരി 16ന് നടന്ന മേളയുടെ ഉദ്ഘാടന സമ്മേളനത്തിൽ കേന്ദ്ര വാർത്താ വിതരണ പ്രക്ഷേപണ മന്ത്രി ശ്രീ പ്രകാശ് ജാവദേക്കർ ആണ് പുരസ്കാരം പ്രഖ്യാപിച്ചത്.
പ്രധാനമന്ത്രിയുടെ ഓഫീസ്
ഇതിഹാസ ഗായിക ലതാ മങ്കേഷ്കറിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഇതിഹാസ ഗായിക ലതാ മങ്കേഷ്കറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി അവരുടെ കുടുംബവുമായി സംസാരിക്കുകയും അനുശോചനം അറിയിക്കുകയും ചെയ്തു. ശ്രുതിമധുരമായ ശബ്ദത്തിന്റെ മാസ്മരവിദ്യയിലൂടെ സമാനതകളില്ലാത്ത കഴിവുള്ള അവരെ ഇന്ത്യൻ സംസ്കാരത്തിന്റെ അമരക്കാരിയായി വരും തലമുറകൾ ഓർക്കുമെന്നും അദ്ദേഹം പറഞ്ഞു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"വാക്കുകൾക്കതീതമായി ഞാൻ വേദനിക്കുന്നു. ദയയും കരുതലും ഉള്ള ലതാ ദീദി നമ്മെ വിട്ടുപോയി. നികത്താനാവാത്ത ഒരു ശൂന്യത അവർ നമ്മുടെ രാജ്യത്ത് അവശേഷിപ്പിക്കുന്നു. ശ്രുതിമധുരമായ ശബ്ദത്തിന്റെ മാസ്മരവിദ്യയിലൂടെ സമാനതകളില്ലാത്ത കഴിവുള്ള അവരെ, ഇന്ത്യൻ സംസ്കാരത്തിന്റെ അഗ്രഗണ്യയായി വരും തലമുറകൾ ഓർക്കും. "
"ലതാ ദീദിയുടെ ഗാനങ്ങൾ വൈവിധ്യമാർന്ന വികാരങ്ങൾ പുറത്തെടുത്തു. പതിറ്റാണ്ടുകളായി ഇന്ത്യൻ ചലച്ചിത്രലോകത്തിന്റെ പരിവർത്തനങ്ങൾക്ക് അവർ അടുത്ത് സാക്ഷ്യം വഹിച്ചു. സിനിമകൾക്കപ്പുറം, ഇന്ത്യയുടെ വളർച്ചയിൽ അവർ എപ്പോഴും ആവേശഭരിതയായിരുന്നു. ശക്തവും വികസിതവുമായ ഒരു ഇന്ത്യ കാണാൻ അവർ എപ്പോഴും ആഗ്രഹിച്ചിരുന്നു."
"ലതാ ദീദിയിൽ നിന്ന് എനിക്ക് എപ്പോഴും അളവറ്റ വാത്സല്യം ലഭിച്ചു എന്നത് എന്റെ അഭിമാനമായി ഞാൻ കരുതുന്നു. അവളുമായുള്ള എന്റെ ഇടപഴകലുകൾ അവിസ്മരണീയമായി നിലനിൽക്കും. ലതാ ദീദിയുടെ വിയോഗത്തിൽ എന്റെ സഹ ഇന്ത്യക്കാരുടെ ദുഃഖത്തിൽ ഞാൻ പങ്കു ചേരുന്നു. അവരുടെ കുടുംബത്തോട് സംസാരിക്കുകയും അനുശോചനം അറിയിക്കുകയും ചെയ്തു. ഓം ശാന്തി. "
-ND-
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് സംയോജിത ജില്ലാ പൊതുജനാരോഗ്യ ലാബുകൾ സ്ഥാപിക്കുന്നത് സംബന്ധിച്ച്
ന്യൂ ഡൽഹി, മാർച്ച് 29, 2022
പിഎം-ആയുഷ്മാൻ ഭാരത് ആരോഗ്യ അടിസ്ഥാന സൗകര്യ ദൗത്യത്തിനു  കീഴിൽ ഘട്ടം ഘട്ടമായി സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും 730 ജില്ലകളിലും സംയോജിത ജില്ലാ പൊതുജനാരോഗ്യ ലബോറട്ടറികൾ  സ്ഥാപിക്കുന്നതിന് ഇന്ത്യാ ഗവൺമെന്റ് പിന്തുണ നൽകുന്നു.
2021-22 സാമ്പത്തിക വർഷത്തിൽ, രാജ്യത്തുടനീളമുള്ള 70 ജില്ലകളിൽ ഇത്തരം ലബോറട്ടറികൾ സ്ഥാപിക്കുന്നതിനും ശക്തിപ്പെടുത്തുന്നതിനുമായി വിഭാവനം ചെയ്തിട്ടുണ്ട്.
2021-22 മുതൽ 2025-26 വരെയുള്ള 5 വർഷത്തേക്ക് 1482.50 കോടി രൂപ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും ഐപിഎച്ച്എൽ സ്ഥാപിക്കുന്നതിന് അനുവദിച്ചിട്ടുണ്ട്
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ആണ് ഇക്കാര്യം വ്യക്തമാക്കിയത്.
RRTN/SKY